stanford-oval/wikipedia huggingface dataset:
חג יהודי בתטואן
תיאור היצירה

הציור מציג קבוצה של יהודים בחגיגת חג דתי, כנראה פורים או מימונה, כפי שניתן להסיק מהאווירה החגיגית ומהלבוש המסורתי של המשתתפים. הדמויות עוטות בגדים צבעוניים, חלקם בתלבושות יהודיות מסורתיות, ומשתתפות בריקודים ובמוזיקה. היצירה מדגישה את אופייה הרב-תרבותי של תטואן, שבה התקיימה קהילת יהודי תטואן המפוארת תחת שלטון מרוקו.
הרקע ההיסטורי

תטואן הייתה מרכז יהודי חשוב בתקופה זו, ובעיר התקיימה קהילה יהודית מגובשת עם מסורות ייחודיות. הציור משקף את חיי היהודים תחת שלטון הסולטאן המרוקאי, המתיר להם חופש דתי תוך כדי קיומם של הגבלות מסוימות.
טכניקה וסגנון

דהודנק ידוע בסגנונו הריאליסטי, והוא מרבה לצייר סצנות אוריינטליסטיות. הציור מאופיין בפרטים מדויקים ובתיאור נאמן של חיי היום-יום. השימוש בצבעים חמים ותיאור מפורט של הביגוד והמבעים מעניקים תחושת חיות לסצנה.
חשיבות היצירה

היצירה מהווה תיעוד חשוב של חיי הקהילה היהודית במרוקו במאה ה-19. היצירה משתלבת בתנועה האוריינטליסטית שהייתה פופולרית באירופה, אשר ביקשה להציג את תרבויות המזרח בצורה אקזוטית ולעיתים רומנטית. היצירה מהווה מקור היסטורי חשוב להבנת חיי היהודים בצפון אפריקה בתקופה הקולוניאלית.
לקריאה נוספת

Nicolas FEUILLIE, L'histoire par l'image | Fête juive à Tétouan, L'Histoire par l'image, ‏4 באפריל 2012
משפחת אברג'יל

| --- | --- |
 מטה הארגון:  ישראל 
 
משפחת אברג׳יל היא משפחת פשע ישראלית, המנהלת ארגון שהוא חלק מהפשע המאורגן בישראל.פעילותם הבלתי חוקית כוללת סחר בסמים בישראל ובארצות הברית, רצח, סחיטה, מעילה, הלבנת הון, שליטה בבתי קזינו בלתי חוקיים ופשעים אחרים. ב-2006 נחשבה משפחת אברג׳יל לאחד מששת תאי הפשע המאורגן הגדולים בישראל, ולאחד מ-40 יבואני הסמים הגדולים בעולם לארצות הברית.
לפי העיתון הבריטי הגארדיאן, ב-2013 הייתה משפחת אברג'יל אחד מקרטלי הסמים הגדולים בעולם, בין היתר בזכות פרשיית המעילה בבנק למסחר.
היסטוריה > ההורים

הורי המשפחה הם עולים ממרוקו - שלום, אלכוהוליסט שחי מקצבת נכות, וג'וג'ו, שעבדה במשק בית. בני המשפחה הם מאיר, יעיש, יעקב, אברהם ואלי. הצעיר מבניהם הוא העבריין יצחק אברג'יל.
היסטוריה > יעקב

יעקב נרצח בסכסוך עבריינים. ב-22 ביוני 2002 הוא נרצח בהיותו אב לחמישה וסב לשניים. הוא נורה מתחת לביתו לעיני ילדיו. הוא הגיע סמוך לחצות, יחד עם אשתו ושני ילדיו, בני 13 ו-3, לביתם ברחוב דוד כוכבי ברחובות. אברג'יל הרים את בנו הפעוט בידיו ויצא מהמכונית, בעוד אשתו ובנו הבכור יוצאים מהצד השני שלה. לפתע הגיח רעול פנים ממכונית שעצרה בסמוך וירה בו מספר כדורים בפלג גופו העליון. בנו בן השלוש שהיה בזרועותיו, לא נפצע מהירי. אשתו של אברג'יל הספיקה לראות את החשוד נמלט ברכב שהמתין לו. אברג'יל נפצע קשה מאוד, הועבר לקבלת טיפול רפואי בבית החולים קפלן, ולאחר שלוש שעות מת מפצעיו.
היסטוריה > מאיר

מאיר נחשב ל"מוח" שמאחורי משפחת הפשע. הוא נשוי לרינת ומתגורר עם משפחתו בכפר טרומן. במאי 2015 נעצר מאיר אברג'יל עם עוד 43 אחרים במסגרת פרשיית 512. הוא שוחרר למעצר בית ב-2016, כשקרס התיק, וביוני 2018 חתם על הסדר טיעון עם הפרקליטות, שבמסגרתו ירצה חמש שנות מאסר – בקיזוז התקופה שבה כבר ישב במעצר עד ששוחרר למעצר הבית – בתמורה להודאתו בעבירות של קשירת קשר לפשע, עבירה של ביצוע עסקה אחרת בסמים במסגרת ארגון פשיעה, ועבירה של עשיית פעולה ברכוש אסור במסגרת ארגון פשיעה.
היסטוריה > יצחק

יצחק אברג'יל (נולד ב-1969) נחשב לאחד מראשי הפשע המאורגן בישראל, אברג'יל הורשע בעבירות רצח ניסיון רצח וניהול ארגון פשע.
היסטוריה > אברהם

אברהם (אייבי) אברג'יל כלוא באשמת סמים וניסיונות רצח.
היסטוריה > יעיש

יעיש נפטר ב-1985 בהיותו בן 27, בזמן שריצה עונש של 9 שנות מאסר בעוון שוד. בחקירת האירוע התברר כי ניסה להבריח חבילת הירואין דרך חתך שבוצע בבטנו, אך החבילה נפתחה בבטנו והוא מת ממנת יתר.
נכסים

עדות מ-2004 על עוצמת משפחת אברג'יל הייתה רשימת נכסים השייכת לארגון אברג'יל, שגובשה על ידי משטרת ישראל. היא כוללת 37 חברות, 48 דירות ו-56 כלי רכב (שחלקם הגדול מכוניות פאר וכלי שיט).
הערות שוליים

↑  Satellite News and latest stories | The Jerusalem Post, fr.jpost.com
↑  אבי כהן ואפרת וייס,'"`UNIQ--nowiki-00000001-QINU`"'הולנד: נעצר איציק אברג'יל, מראשי הפשע בארץ, באתר ynet, 8 בספטמבר 2004
↑  '"`UNIQ--templatestyles-00000003-QINU`"'Glickman, Aviad (2008-08-26). "Abargil to be extradited to US for slew of crimes". Ynetnews (באנגלית). נבדק ב-2022-10-07.
↑  אפרת וייס ורענן בן צור,'"`UNIQ--nowiki-00000005-QINU`"'חשד: אברג'יל הכריח את האסיר אלזם לשתות ציאניד, באתר ynet, 13 במרץ 2006
↑  ה"גארדיאן": משפחת אברג'יל היא אחד מקרטלי הסמים הגדולים בעולם, באתר חדשות 13 (לשעבר ערוץ עשר), 18 ביולי 2013
↑  דניאל אלעזר,'"`UNIQ--nowiki-00000008-QINU`"'עדות אברג'יל ממשיכה: "כשאחי נרצח היה לי בלאק-אאוט", באתר כאן – תאגיד השידור הישראלי, 18 בדצמבר 2018
↑  פנחס יחזקאלי: מאיר, ה'מוח' של משפחת אברג'יל, נחלץ מפרשיה 512, באתר ידע, ‏25 בספטמבר 2017
↑  גור מגידו,'"`UNIQ--nowiki-0000000B-QINU`"'‏"פרשה 512": יצחק אברג'יל חשוד בניסיון לחסל את זאב רוזנשטיין, באתר גלובס, 19 במאי 2015
↑  הארץ
↑  '"`UNIQ--nowiki-0000000E-QINU`"'רויטל חובל,'"`UNIQ--nowiki-0000000F-QINU`"'מהירייה הראשונה עד הראיון אצל דן שילון: העדות המלאה של יצחק אברג'יל, באתר הארץ, 17 בדצמבר 2018
↑  ⁨אסיר נמצא מת בתאו בכלא איילון ברמלה ⁩ | ⁨מעריב⁩ | 7 נובמבר 1985 | אוסף העיתונות | הספרייה הלאומית, באתר www.nli.org.il
↑  פנחס יחזקאלי: מאיר, ה'מוח' של משפחת אברג'יל, נחלץ מפרשיה 512, באתר ייצור ידע, ‏25 בספטמבר 2017
↑  '"`UNIQ--templatestyles-00000012-QINU`"'"Abergil Assets: 37 Firms, 56 Cars and 38 Apartments". Haaretz (באנגלית). נבדק ב-2022-10-07.
מאיר אברג'יל, 12 בינואר 2011
יצחק אברג'יל (במרכז), בליווי שוטרים ישראליים בנמל התעופה בן-גוריון, 12 בינואר 2011
אי צדק (סרט, 2021)

| --- | --- |

כרזת הסרט באנגלית
 מבוסס על:  Injustice: Gods Among Us
 בימוי:  מאט פיטרס 
 הופק בידי:  ריק מוראלס ג'ים קריג סם רג'יסטר מייקל אסלן
 תסריט:  ארני אלטבקר
 עריכה:  קרייג פאולסן
 מדבבים:  ג'סטין הארטלי אנסון מאונט
 מוזיקה:  רוברט ג'יי. קרל
 מדינה:  ארצות הברית 
 חברת הפקה:  האחים וורנר הנפשה DC Entertainment
 חברה מפיצה:  Warner Bros. Home Entertainment
 הקרנת בכורה:  19 באוקטובר 2021
 משך הקרנה:  78 דק' 
 שפת הסרט:  אנגלית 
 סוגה:  סרט הנפשה סרט גיבורי-על
 דף הסרט ב־IMDb
 
אי צדק (באנגלית: Injustice) הוא סרט גיבורי-על מונפש למבוגרים, המבוסס על משחק וידאו משנת 2013 באותו השם שפותח על ידי אולפני NetherRealm Studios ומבוסס על דמויות מבית חברת DC קומיקס. הסרט הופק על ידי האחים וורנר הנפשה ו-DC Entertainment, והופץ על ידי Warner Bros. Home Entertainment. הסרט הוא הסרט ה-43 במסגרת יקום ההנפשה של חברת DC קומיקס. הסרט בוים על ידי מאט פיטרס ותסריט הסרט נכתב על ידי ארני אלטבקר. בסרט מדבבים ג'סטין הארטלי ואנסון מאונט את דמויותיהם של סופרמן ובאטמן בהתאמה. הסרט מתרחש ביקום מקביל ליקום DC המרכזי ועוקב אחר סופרמן, שמתדרדר לשיגעון לאחר שהג'וקר תמרן אותו להרוג את אשתו ההרה, לויס ליין ולהפעיל פצצת אטום שהשמידה את העיר מטרופוליס. בעקבות האירוע, סופרמן הופך את כדור הארץ למדינת משטרה במטרה לכפות שלום בכוח, בעוד באטמן מקים מחתרת שנועדה להתנגד לסופרמן ובני בריתו.
פיתוח הסרט הוכרז ב-21 במאי 2021 יחד עם ההכרזה על אלטבקר כתסריטאי הסרט. הסרט שואב אלמנטים ממשחקי הווידאו עליהם הוא בוסס וכן על חוברת הקומיקס שמהווה פריקוול לאירועי המשחקים, אך כן מספר סיפור חדש לחלוטין שלא קשור למשחקים או לקומיקס. הסרט קיבל ביקורות מעורבות, ששיבחו את ההנפשה ואת הדיבוב, אך ציינו לרעה את העלילה ואת השוני שלה מעלילת משחק הווידאו והקומיקס.
מדבבים

| מדבב/ת | דמות |
| --- | --- |
ג'סטין הארטלי: קלארק קנט/סופרמן
אנסון מאונט: ברוס וויין/באטמן
לורה ביילי (אנ'): לויס ליין (מימד -22), לויס ליין (מימד -9), ראמה קושנה
זאק קאליסון (אנ'): דמיאן ויין/רובין, ג'ימי אולסן
בריאן טי. דלייני (אנ'): האל ג'ורדן/הפקח הירוק
ברנדון מייקל הול (אנ'): ויקטור סטון/סייבורג
אנדרו מורגאדו (אנ'): אחד מחייליו של מאסטר המראות
אדווין הודג' (אנ'): מייקל הולט/מיסטר טריפיק, וויילון ג'ונס/קילר קרוק
אוליבר הדסון: פטריק אובר'איין/פלסטיקמן
גיליאן ג'ייקובס: הארלין קווינזל/הארלי קווין
יורי לוונטל (אנ'): מאסטר המראות, ברי אלן/הפלאש, שאזאם
דרק פיליפס (אנ'): דיק גרייסון/נייטווינג/דדווינג, ארתור קורי/אקוומן
קווין פולאק: הג'וקר, נשיא ארצות הברית, ג'ונתן קנט
אניקה נוני רוז: סלינה קייל/קאטוומן
ריד סקוט (אנ'): אוליבר קווין/החץ הירוק, ויקטור זאס
פאראן טאהיר (אנ'): ראס-אל-גול
פרד טטסקיור (אנ'): קפטן אטום
ג'נט ורני (אנ'): דיאנה פירס/וונדר וומן
הפקה

ביוני 2021, סרט הנפשה המבוסס על משחק הווידאו "Injustice" הוכרז. צוות המדבבים הוכרז לאחר מכן ביולי 2021.
הפצה

בניגוד למשחקי הווידאו עליהם הסרט בוסס שקיבלו את הדירוג T (Teens - כלומר לבני נוער) על ידי הוועדה לדירוג תוכניות בידורית (ESRB), הסרט קיבל דירוג R (למבוגרים מעל גיל 18) בעקבות האלימות המצויה בו. אירוע ההופך את הסרט לראשון שזכה לדירוג R לעומת המשחק שזכה לדירוג T מאז יציאת הסרט "טקן" משנת 2009. הסרט הופץ ב-19 באוקטובר 2021 בגרסאות Blu-Ray, 4K Ultra ופורמט דיגיטלי. גרסת ה-DVD שוחררה באופן בלעדי עבור חנויות וולמארט. ב-9 באוקטובר, הסרט כולו דלף לרשת האינטרנט, כעשרה ימים לפני ההפצה הרשמית.
גרסת ה-Blu-Ray כללה סרט קצר בשם "שעת סיפור: אי צדק - משבר וקונפליקט" בו יוצרי הסרט דיברו על תהליך הפקת הסרט ועל העלילה. בסרט הקצר ישנה התייחסות לפרק "Injustice for all" מהסדרה המצוירת של ליגת הצדק.
ביקורות

האתר Rotten Tomatoes העניק לסרט ציון של 60% טריות על סמך 5 ביקורות וציון ממוצע של 5.60/10.
הערות שוליים

↑  Jesse Schedeen, Injustice: Gods Among Us Animated Movie Officially Announced by DC, Warner Bros. Animation, IGN, ‏2021-05-19 (באנגלית)
↑  Aaron Couch, Aaron Couch, DC’s ‘Injustice’ Sets Cast for Animated Movie (Exclusive), The Hollywood Reporter, ‏2021-07-21 (באנגלית אמריקאית)
↑  Marco Vito Oddo, 'Injustice: Gods Among Us' Movie Will Make Batman and Superman Fight Again With Digital, 4K Blu-ray Release, Collider, ‏2021-09-01 (באנגלית אמריקאית)
↑  Logan Plant, DC's Injustice Animated Movie Arrives This October, IGN, ‏2021-09-01 (באנגלית)
↑  John Latchem, 'Free Guy' Holds Off Batch of Newcomers to Remain Top Disc Seller for Second Week, Media Play News, ‏2021-10-29 (באנגלית אמריקאית)
↑  Chris Capel, Injustice movie leaks online and fans have mixed reactions, GameRevolution, ‏2021-10-12 (באנגלית אמריקאית)
↑  John Latchem, Injustice, Media Play News, ‏2021-11-01 (באנגלית אמריקאית)
↑  Injustice For All, DC Animated Universe (באנגלית)
↑  Injustice: Gods Among Us (באנגלית), נבדק ב-2022-10-25
פיוטר בודניק

פיוטר בודניק (בפולנית: Piotr Budnik;‏ 11 בספטמבר 1921 – 26 בספטמבר 2002) היה פולני חסיד אומות העולם שהציל יהודים בתקופת השואה וקשר את גורלו עם העם היהודי.
פעילותו להצלת יהודים

פיוטר בודניק היה חקלאי בכפר קצ'נובקה
שליד טרנופול וגר בשכנות למשפחת הלרייך היהודית. כאשר כבשו הגרמנים את האזור במהלך מבצע ברברוסה, החביא בודניק את אם המשפחה וארבעת ילדיה ברחבי הכפר, אך האם פאני הלרייך, ושלושה מילדיה (זאב, יוסי ואסתר) נתפסו על ידי הגרמנים. אמנם אסתר וזאב הצליחו לברוח ולחזור לבודניק אבל פאני ויוסי נשלחו למחנה בלז׳ץ, שם נספו. לאחר שחזרו אל פיוטר שלושת האחים (אדלה, אסתר וזאב), הוא החליט להחביא אותם ליד ביתו, אך כאשר ראה שהסיכון לגילוים גדול, דאג להעבירם לבור מסתור בשדה באזור. בזמן שהסתתרו בבור, נדבקו האחים ובודניקֿ במחלת הטיפוס. האחים החלימו מהמחלה אך בודניק חלה בצורה קשה ולקה בדלקת קרום המוח. הוא ניצל בזכות טיפולו של רופא יהודי מהגטו הסמוך. בקיץ 1944 שוחרר האזור על ידי הצבא האדום ושלושת ילדי משפחת הלרייך יכלו לצאת ממחבואם.
לאחר המלחמה

מספר חודשים לאחר סיום מלחמת העולם השנייה התחתן בודניק עם אדלה, אחת מבנות משפחת הלרייך שהציל. השניים השתקעו בברסלאו, שם נולדו להם שני ילדים. ב-1957 בודניק ומשפחתו עלו לישראל במסגרת עליית גומולקה. עם הגעתם ארצה עברו לקיבוץ משמר הנגב אך עזבו אותו לאחר חודשיים. בעזרת היכרותם עם יגאל הורוביץ הגיעו לכפר ורבורג בו הקים בודניק משק. בשנת 1958 נולדה לבודניק בת נוספת. הוא המשיך לסבול מתופעות לוואי ממחלת הטיפוס ממנה סבל בימי המלחמה כאשר הציל את בני משפחת הלרייך. הוא נפטר ב-2002 ונקבר בבית העלמין בכפר ורבורג.
הכרה והנצחה

פיוטר בודניק הוכר כחסיד אומות העולם ב-18 באוקטובר 1966. נערך לכבודו טקס ב-28 באוקטובר באותה שנה, וניטע לכבודו עץ בגן חסידי אומות העולם ביד ושם. במסגרת מיזם "חסד אחרון" אותר קברו של בודניק (מיזם משותף ל"יד ושם" ושב"כ שנערך במהלך 2021, ובמסגרתו אותרו קבריהם של חסידי אומות העולם שגרו ונקברו בישראל ונאסף אודותם מידע רב).
הערות שוליים

1 2 3 4 5  The Righteous Among the Nations Database - Budnik Piotr, yad vashem
1 2 3 4 5 6 7 8 9  עדינה בר-אל, סיפור הגבורה של פיוטר בודניק - אדם מיוחד במינו, אמיץ, שהציל את שכניו היהודים, באתר כנס מדיה, ‏2021-04-07
1 2 3 4 5  אורי דרומי,'"`UNIQ--nowiki-00000000-QINU`"'על כפיים ביערות פולין, באתר הארץ, 2 באוקטובר 2002
1 2 3  חי פיאסצקי, לזכר סבא, חסיד אומות העולם, באתר ynet, 16 באפריל 2015
1 2 3 4  קרן אור באפילה (עמ' 24-25)
1 2  ⁨על המשמר⁩ | 20 יוני 1958 | אוסף העיתונות | הספרייה הלאומית, באתר www.nli.org.il
↑  ⁨אות ההוקרה הגבוה ביותר ל־B חסידי אומות העולם⁩ | ⁨היום (תל אביב)⁩ | 29 אוקטובר 1967 | אוסף העיתונות | הספרייה הלאומית, באתר www.nli.org.il
↑  אור הלר, "חסד אחרון": המבצע של שב"כ ויד ושם להנצחת חסידי אומות העולם, באתר חדשות 13, 7 באפריל 2021
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פיוטר בודניק".
שלומית (הנרי אוסאווה טאנר)

| --- | --- |

 מידע כללי
 צייר:  הנרי אוסאווה טאנר 
 תאריך יצירה:  העשור הראשון של המאה ה־20 
 טכניקה וחומרים:  קנבס, צבע שמן 
 ממדים בס"מ
 רוחב:  89.535 ס״מ 
 גובה:  116.84 ס״מ 
 נתונים על היצירה
 מספר יצירה:  1983.95.207A (מוזיאון סמית'סוניאן לאמנות אמריקאית) 
 מיקום:  מוזיאון סמית'סוניאן לאמנות אמריקאית
 
שלומית הוא ציור מאת האמן האמריקאי הנרי אוסאווה טאנר, המתאר את שלומית בת הרודיאס, נסיכה לבית הורדוס מהברית החדשה, שרקדה בפני אביה החורג, הורדוס אנטיפס, ודרשה את ראשו של יוחנן המטביל כגמול על הופעתה. הציור נוצר כחלק מסדרת יצירותיו של טאנר בעלות אופי נוצרי.
הציור נחשב לחריגה מהסגנון האופייני לטאנר, שתואר כאמן שמרן יחסית. אף על פי שהוא צייר עירום כחלק מלימודיו, מעטים מציוריו המקצועיים מציגים עירום. ציור זה יוצא דופן עוד יותר בשל האופן שבו הוא נתפס כארוטי. עם זאת, האלמנט הארוטי שבו מאוזן על ידי הופעתו של ראשו הכרות של יוחנן המטביל. בנוסף, הצללים בציור יוצרים אשליה של עריפת ראשה של שלומית עצמה
השפעות

ייתכן כי הציור הושפע מסגנונו של אל גרקו. בשנת 1903 בילה טאנר עם אשתו, ג'סי, כמה חודשים בגרנדה, שם ניתנה לו הזדמנות ללמוד את יצירותיו של אל גרקו. הציור התקבל לסלון פריז בשנת 1921. בשנת 1924 הוצג שוב, כחלק מתערוכת יחיד של טאנר בגלריות האמנות גרנד סנטרל בניו יורק. בשנת 1975 נתרם הציור למוזיאון האפריקאי לאמנות של הסמית'סוניאן על ידי בנו של האמן, ג'סי או. טאנר.
סמליות

חוקרת האמנות פאריסה חאליד התייחסה לציור אחר של טאנר וכתבה: "כאשר אנו מתבוננים בציור מקרוב, עלינו לשאול את עצמנו מה עבר בראשו של האמן כאשר בחר לתאר את הסצנה הדרמטית הזו בגווני כחול". בהקשר של "שלומית", ניתן לפרש את השימוש בצבע הכחול כסמל לשיפוט קדוש, לאימה מפני השלכות החטא ולמוות. טאנר התנסה בהשפעות של תנועות אמנות שונות, ושויך לזרם הסימבוליזם, כמו גם לציור דתי, אימפרסיוניזם וריאליזם. בציור "שלומית", הוא עשה שימוש בצבעים הדומים לאלו שביצירתו של פרנץ פון שטוק, החטא: עירום בגווני כחול, פנים בצללים, וצבע אדום-חום בפינה, המתקשר לראש הכרות.
ביצירות אחרות של טאנר, צבעים חמים מסמלים קדושה, כפי שניתן לראות בפניו של ישו בציור "ניקודמוס וישו", בגלימתו ב-"תחייתו של לזרוס", ובדמותו לצד תלמידיו ב-"התלמידים באמאוס". לעומת זאת, ב"שלומית", צבעי הקדושה מאפיינים את ראשו של יוחנן המטביל, המופרד מהכחולים המסמלים חטא ושיפוט.
הערות שוליים

↑  Mosby, Dewey F. (1991). Henry Ossawa Tanner. p. 182. ...the uniqueness of Tanner’s biblical scenes. As in the case of Salomé...and Return of the Holy Women...he used scriptural texts as a point of departure, but he did not merely illustrate them in the stylized manner of other contemporary painters.
1 2 3 4 5  "Henry Ossawa Tanner". theartstory.org.
↑  "Random Impression in Current Exhibitions". New-York Tribune. New York, New York. 7 באוגוסט 1921. p. 41. Other American works to be admitted to the salon were: "Salome" by Henry O. Tanner... {{cite news}}:  (עזרה)
↑  Khalid, Farisa. "Henry Ossawa Tanner, Angels Appearing before the Shepherds".
שיטפון חג המולד של 1964

| --- | --- |
מבט אווירי של השיטפון, המראה את מפלי וילאמט (אנ') ואורגון סיטי (אנ')
מבט אווירי של השיטפון, המראה את מפלי וילאמט (אנ') ואורגון סיטי (אנ')
 סוג:  שיטפון
 תאריך התחלה:  18 בדצמבר 1964
 תאריך סיום:  7 בינואר 1965
 משך האסון:  18 בדצמבר 1964 – 7 בינואר 1965 (21 ימים)
 במדינות או באזורים:  מדינות ארצות הברית: וושינגטון, אורגון וקליפורניה
 נהרות:  וילאמט, אומפקווה, רוג, קלאמת, טריניטי ויובליהם
 הרוגים:  19
שיטפון חג המולד של 1964 (באנגלית: Christmas flood of 1964) היה שיטפון גדול באזור הפסיפיק נורת' וסט של ארצות הברית ובחלק מצפון קליפורניה בין 18 בדצמבר 1964 ל-7 בינואר 1965, שנפרש על פני חופשת חג המולד. הוא נחשב לשיטפון שמתרחש פעם ב-100 שנים, זה היה השיטפון הגרוע ביותר בהיסטוריה המתועדת של כמעט נחל ונהר מרכזי בחוף צפון קליפורניה ואחד הקשים ביותר בנהר וילאמט באורגון. הוא גרם נזקים גם על חלקים מדרום-מערב וושינגטון, איידהו ונבדה. באורגון, 17 או 18 בני אדם מתו כתוצאה מהאסון, והוא גרם לנזק של מאות מיליוני דולרים. השיטפון בווילאמט כיסה שטח בן 618.315 קילומטרים רבועים. שירות מזג האוויר הלאומי (אנ') דירג את השיטפון כאירוע מזג האוויר החמישי הכי הרסני באורגון במאה ה-20. מושל קליפורניה, פט בראון (אנ'), צוטט כמי שאמר כי שיטפון בעל פרופורציות דומות יכול "להתרחש רק פעם אחת ב-1,000 שנים", ולעיתים קרובות הוא כונה מאוחר יותר כ"שיטפון אלף השנים". בשיטפון נספו 19 בני אדם, הוא גרם נזק כבד או הרס לחלוטין לפחות 10 עיירות, הרס את כל או חלקיהם של יותר מ-20 גשרי כבישים מהירים וכבישים מחוזיים, סחף מיליוני מטרים רבועים של לוחות עץ ובולי עץ ממנסרות, הרס עשרות אלפי דונמים של קרקע חקלאית, הרג 4,000 ראשי משק וגרם נזק של 100 מיליון דולר במחוז המבולדט בקליפורניה לבדו.
היסטוריה

תקופת קור בלתי טיפוסית החלה באורגון ב-13 בדצמבר 1964, שהקפיאה את האדמה, ואחריה הגיע שלג כבד בצורה יוצאת דופן. לאחר מכן, נהר אטמוספירי הביא גשם בלתי פוסק, כבד וחם. הטמפרטורה עלתה ב-17 עד 22 מעלות צלזיוס והמיסה את השלג, אבל האדמה נותרה קפואה ואטומה לחלחול. מקומות מסוימים קיבלו כמות שווה של גשם של שנה תוך ימים ספורים. באולבני (אנ') ירדו 330 מילימטרים של גשם בדצמבר, כמעט כפול מכמות הגשם הממוצעת בדצמבר של 200 מילימטרים. בדטרויט (אנ') נרשמה כמות של 460 מילימטרים של גשם, ובקרייטר לייק, שם כמות המשקעים הרגילה הממוצעת בדצמבר היא 300 מילימטרים, ירדו יותר מ-970 מילימטרים של גשם. כאשר נהרות ונחלים עלו על גדותיהם והאדמה הפכה רוויה, התרחשו מפולות בוץ, כבישים נסגרו ומאגרים עלו על גדותיהם. עיירות רבות היו מבודדות. בסוף השיטפון, כל נהר באורגון היה מעל רמת שיטפון, ויותר מ-30 גשרים מרכזיים היו בלתי עבירים.
היסטוריה > שלהי ינואר

גשם חם כבד ושלג נמס גרמו להצפות נוספות בשלהי ינואר 1965, לאחר שהמים החלו לסגת מהשיטפון בדצמבר. יותר מפולות בוץ אירעו במקומות שעמדו בשיטפונות דצמבר, והיו יותר מקרי מוות. נחלים רבים בצפון עמק סן חואקין (אנ') הגיעו לספיקות גבוהות יותר מאשר בדצמבר.
השפעות ותוצאות > אורגון

שיטפון חג המולד של 1964 היה "סופת הגשמים הקשה ביותר שאי פעם התרחשה מעל מרכז אורגון, ובין הקשות ביותר במערב אורגון מאז סוף שנות ה-70", על פי משרד שירות מזג האוויר הלאומי (אנ') בפורטלנד.
כמה ממפולות הבוץ הקשות ביותר התרחשו במסדרון הר הוד (אנ'), ואדם אחד מת במפולת בוץ ושברי סלעים ליד רודודנדרון (אנ') שהרסה 15 בתים. מקרי מוות אחרים אירעו מטביעה והתחשמלות, ואדם אחד מת כאשר גשר ג'ון דיי (אנ') החדש קרס.
מחוז יאמהיל (אנ') נפגע קשות. גשר כביש 219 (אנ') של אורגון בין ניוברג (אנ') לסנט פול (אנ'), וכביש וילסונוויל בין ניוברג לווילסונוויל (אנ') נסגר, ומאות אנשים נלכדו.
בחוף אורגון (אנ'), מרכז העיר רידספורט (אנ') הוצף ב-2.4 מטרים של מים, ובקוס ביי (אנ'), פקק אדיר של גזעי עצים תרם להצפות חמורות. הנמלים בגולד ביץ' (אנ') וברוקינגס (אנ') נהרסו.
בעיר אורגון סיטי (אנ') לא ניתן היה לזהות את מפלי וילאמט (אנ'), והעיר הוצפה בכמה מטרים של מים. בפורטלנד, הסיפון התחתון של גשר הפלדה (אנ') היה מתחת למים וגם נפגע מרפסודת בולי עץ המורכבת מכ-1,000 בולי עץ. הרפסודה פגעה קשות גם בגשר הותורן (אנ'), וסגרה אותו למשך שנה. בגובה 3.7 מטרים מעל סימון השיטפון, ההצפה של נהר וילאמט בפורטלנד ב-1964 הייתה שנייה רק לשיטפון של הקולומביה ב-1948 (אנ') שחיסל את העיר ואנפורט (אנ'). בשיאם, המים היו בחלק העליון של חומת הים (אנ') של מרכז העיר פורטלנד.
קו הרכבת של חברת סאות'רן פסיפיק בין פורטלנד לסן פרנסיסקו הושבת למשך שמונה עשר ימים כאשר הצוותים תיקנו נזקים ממפולות קרקע ליד היישוב קסקייד סאמיט (אנ') בגובה 1,489 מטרים; והכביש המהיר המקביל נחסם במעבר וילאמט (אנ') למספר ימים. היובל סולט קריק (אנ') סחף 40 קילומטרים מכביש 58 (אנ') של אורגון וערער את היסודות של מעבר המים של מסילת הרכבת של סאות'רן פסיפיק. מפולות קרקע כיסו 210 מטרים של מסילת הרכבת של סאות'רן פסיפיק ליד אוקרידג' (אנ'), וסחפו 40 מטרים מגשר נויזי קריק (Noisy Creek) כ-30 קילומטרים צפונית לאגם קרסנט (אנ'). נהר וילאמט סחף 90 מטרים של מסילת הרכבת בין פורטלנד לאולבני (אנ').
השפעות ותוצאות > קליפורניה

החל מ-21 בדצמבר גרמו גשמי זלעפות עזים בכל רחבי צפון קליפורניה להצפות של נחלים רבים, רבים מהם עד לרמות שיא. מושל קליפורניה בראון הכריז על 34 מחוזות באזור כ"אזורי אסון". יחד, מחוזות דל נורטה, המבולדט, מנדוסינו, סיסקיו, טריניטי וסונומה ספגו נזק רב יותר מ-28 המחוזות האחרים ביחד. עשרים ושישה מדי ספיקה של הסקר הגאולוגי של ארצות הברית (USGS) נהרסו.
השפעות ותוצאות > קליפורניה > החוף הצפוני

הנהרות איל (אנ'), סמית, קלאמת, טריניטי, סלמון ומד, כמו גם נהרות אחרים ונחלים גדולים, כולם התרחבו הרבה מעבר לשלב המוגדר כשיטפון והגיעו לשיא כמעט בו-זמנית בסביבות 21 ו-22 בדצמבר, ושברו שיאים קודמים (בעיקר אלה שנקבעו ב"שיטפון המתרחש פעם במאה שנה" של 1955 ברוב המקרים). 16 גשרי כבישים מהירים נהרסו במחוז הקונגרס הראשון של קליפורניה, רובם על כביש 101 של ארצות הברית, ועוד עשרה גשרים מחוזיים נהרסו במחוז המבולדט. השיטפון הרס 60 קילומטרים של מסילת הברזל החוצה נחלים ונהרות מרובים של מסילת הברזל נורת'וסטרן פסיפיק (אנ') דרך קניון הנהר איל, מסילת הברזל הגדולה היחידה של האזור.
קהילות רבות של מחוזות דל נורטה והמבולדט סבלו מהפסקות חשמל נרחבות ונשארו מבודדות או מנותקות לחלוטין משאר המדינה לתקופה מסוימת, כולל האזורים המאוכלסים הגדולים יותר של האזור סביב מפרץ המבולדט (אנ'), כמו יוריקה (אנ') וארקטה (אנ'), למרות העובדה שערים הללו היו ממוקמות על קרקע גבוהה יותר ולא בנתיב של נהרות גועשים. קהילות על שפת הנהר כמו קלאמת, אורלינס, מאיירס פלאט (אנ'), ואוט (אנ'), סאות' פורק (אנ'), שיוולי (אנ'), פפרווד (אנ'), סטאפורד (אנ') וטי-בר (Ti-Bar) נהרסו לחלוטין במי השיטפונות; חלקם מעולם לא נבנו מחדש ואף אחד מהם לא חזר למעמדו הקודם. מטרופוליטן (אנ'), ריו דל (אנ') וסקוטיה (אנ') נפגעו באופן משמעותי. המנסרה של חברת Pacific Lumber Company (אנ') בסקוטיה איבדה 94,000 מטרים מעוקבים של בולי עץ ולוחות עץ שנסחפו במורד הזרם. קרסנט סיטי, שעדיין התאוששה מהצונאמי שנוצר בעקבות רעידת האדמה באלסקה (1964) רק תשעה חודשים קודם לכן, סבלה גם היא מהשיטפונות.
יותר מ-550 מילימטרים של גשם ירדו על אגן הנהר איל בתוך יומיים. עד 23 בדצמבר זרמו 21,300 מטרים מעוקבים בשנייה של מים במורד הנהר איל בסקוטיה (עדיין במעלה הזרם מהמפגש עם הנהר ואן דוזן (אנ')), 5,660 מטרים מעוקבים בשנייה יותר מהשיטפון של 1955, ויותר מהספיקה הממוצעת של כל אגן נהר המיסיסיפי. קצת פחות מ-200,000 רגל מעוקב לשנייה (5,660 מטרים מעוקבים בשנייה) של מים זרמו במורד "המזלג הדרומי של הנהר איל" (South Fork Eel River), יובל ראשי של הנהר איל, לבדו, וגרמו לנזק חמור לכל אורכו. כל מדי הספיקה בנהר איל הושמדו. שיא השיטפון במירנדה (אנ') היה בגובה של 14 מטרים. מאוחר יותר הוצבו שלטים על גבי עמודים גבוהים לציון גובהם החריג של המים.
הנהר סמית, השוכן במחוז דל נורטה סמוך לגבול אורגון, הגיע לספיקות של 6,460 מטרים מעוקבים בשנייה בהיוצ'י (אנ'), ועבר בקלות את השיא הקודם של השיטפון של 1955 של 4,670 מטרים מעוקבים בשנייה. בעיירה גאסקט (אנ') ירדו 676 מילימטרים של גשם במשך שמונה ימים, ובקרסנט סיטי ירדו 230 מילימטרים.
הנהר קלאמת הגיע לספיקות של 15,800 מטרים מעוקבים בשנייה, והטביע את העיירה קלאמת מתחת ל-4.6 מטרים מים.
הנהר טריניטי, אחד מיובליו הגדולים ביותר של הקלאמת, הוצף אף הוא וגרם להרס לאורכו. הטריניטי, לעומת זאת, לא שבר את שיאי השיטפון של 1955 בשל סכר טריניטי החדש שנבנה, שאגר 459,100,000 מטרים מעוקבים של נגר מהסופה. אף על פי כן, כמות מים מרשימה של 6,540 מטרים מעוקבים בשנייה זרמו במורד הנהר בהופה (אנ').
בין 20 בדצמבר ל-26 בדצמבר, זרמו 12.82 קילומטרים מעוקבים של מים לאוקיינוס השקט מהנהרות והנחלים בחוף הצפוני.
השפעות ותוצאות > קליפורניה > העמק המרכזי ומעבר לו

בעמק המרכזי הוצף עמק יוסמיטי, ותושבי העיר יובה סיטי (אנ') פונו. שיטפונות התרחשו בנחלים רבים, כולל הנהרות פדר (אנ'), יובה (אנ'), אמריקן (אנ'), קוטונווד קריק (אנ') וביוט קריק (אנ'). השיטפון גרם להתמוטטות של סכר הל הול (אנ') שלא הושלם על הנהר רוביקון (אנ'), ושלח עוד יותר מים במורד הזרם. בסך הכל הוצפו 1,520 קילומטרים רבועים מהעמק המרכזי.
השפעות ותוצאות > מקומות אחרים

בדרום-מערב וושינגטון, הנהרות הגואים איימו על סנטרליה (אנ') ולונגוויו (אנ')–קלסו (אנ') וסגרו את כביש בין-מדינתי 5 ואת כל מסילות הרכבת בקלמה (אנ') המוצפת במשך יותר משבוע. בנבדה, הנהר טרוקאי (אנ') איים על רינו.